Blaze7451/Wiki-th-20250601 huggingface dataset:
สถานีอวกาศเทียนกง

เทียนกง (Tiangong; l = วิมานลอยฟ้า) มีชื่อทางการว่า สถานีอวกาศเทียนกง (p = Tiāngōng kōngjiānzhàn) เป็นสถานีอวกาศที่กำลังก่อสร้างโดยประเทศจีนและดำเนินการโดยองค์การอวกาศแห่งประเทศจีน (CMSA) อยู่ในวงโคจรต่ำของโลกระหว่าง 340 ถึง 450 กิโลเมตร (210 และ 280 ไมล์) เหนือพื้นผิวโลก เป็นสถานีอวกาศระยะยาวแห่งแรกของจีนและเป็นแกนหลักของ "ขั้นตอนที่สาม" ของโครงการอวกาศจีน เมื่อเสร็จสิ้นแล้วเทียนกงจะมีมวลระหว่าง 80 ถึง 100 ตัน (180,000 ถึง 220,000 ปอนด์) ประมาณหนึ่งในห้าของมวลของสถานีอวกาศนานาชาติและมีขนาดประมาณสถานีอวกาศมีร์ของรัสเซียที่ปลดประจำการแล้ว
การก่อสร้างสถานีได้รับประสบการณ์จากยานอวกาศก่อนหน้าชื่อ เทียนกง-1 และ เทียนกง-2 โมดูลแรกซึ่งเป็นโมดูลหลักชื่อ เทียนเหอ ("ความสามัคคีของสวรรค์") ได้เปิดตัวเมื่อวันที่ 29 เมษายน พ.ศ. 2564 ตามด้วยภารกิจแบบมีลูกเรือและแบบไร้คนขับหลายภารกิจ และโมดูลหลักอีกสองโมดูลที่จะเปิดตัวในปี พ.ศ. 2565 ผู้นำจีนได้แสดงความหวังว่าการวิจัยที่ดำเนินการบนสถานีดังกล่าวจะพัฒนาความสามารถของนักวิจัยในการทดลองทางวิทยาศาสตร์ในอวกาศที่เกินระยะเวลาและความสามารถของห้องปฏิบัติการอวกาศของจีนที่มีอยู่แล้ว

**อ้างอิง**
ทเทียนกง 1
ทเทียนกง 1
หมวดหมู่:ภารกิจอวกาศในปี พ.ศ. 2564
การปะทะ (การทหาร)

ในวิชาการทหาร การปะทะ (Engagement) หมายถึงการรบระหว่างสองกองกำลัง ไม่ว่าเป็นกองกำลังที่ใหญ่กว่ากองพล หรือกองกำลังที่เล็กกว่ากองร้อย การปะทะจะเริ่มขึ้นเมื่อกองกำลังผู้โจมตี เริ่มต้นการรบตามภารกิจของตนเอง และยุติลงเมื่อผู้โจมตีบรรลุภารกิจ หรือหยุดยิงเพื่อพยายามบรรลุภารกิจ หรือเมื่อสองฝ่ายได้รับกำลังเสริมที่เพียงพอ ก่อนที่จะทำการปะทะครั้งใหม่ หากว่าด้วยภารกิจทางยุทธวิธี การปะทะมักถูกถือว่าเป็นส่วนหนึ่งของยุทธการ ในหนึ่งยุทธการจะประกอบด้วยการปะทะหลายครั้ง การปะทะหนึ่งครั้งโดยปกติจะดำเนินเป็นเวลาเพียงหนึ่งวันถึงสองวัน และมีกรณีน้อยมากที่จะดำเนินเกินห้าวัน

**ดูเพิ่ม**
 การทัพ (military campaign)

**อ้างอิง**
หมวดหมู่:ปฏิบัติการทางทหารแบ่งตามประเภท
คลองจระเข้สามพัน

คลองจระเข้สามพัน หรือ คลองจรเข้สามพัน อาจเรียกว่า แม่น้ำจระเข้สามพัน หรือ ลำจระเข้สามพัน เป็นลำน้ำธรรมชาติมีต้นน้ำส่วนหนึ่งมาจากภูเขาในเขตอำเภอห้วยกระเจา และอำเภอเลาขวัญ จังหวัดกาญจนบุรี และอีกส่วนหนึ่งมาจากแม่น้ำแม่กลอง ช่วงที่ไหลผ่านอำเภอท่าม่วง และอำเภอพนมทวน เดิมราษฎรเรียกว่า แม่น้ำทวน หลังจากนั้นช่วงที่ไหลผ่านอำเภออู่ทอง จังหวัดสุพรรณบุรี ราษฎรเรียกว่า "แม่น้ำจรเข้สามพัน" ได้ผ่านหน้าเมืองอู่ทองโบราณไปทางทิศตะวันออก แล้วรวมกับลำน้ำท่าว้า-ท่าคอย เป็นลำน้ำสองพี่น้อง ไหลลงแม่น้ำท่าจีน ที่อำเภอสองพี่น้อง จังหวัดสุพรรณบุรี
พ.ศ. 2507 กรมชลประทานโดยเริ่มทำการก่อสร้างเขื่อนแม่กลอง หลังจากนั้นจึงก่อสร้างระบบส่งน้ำและรายบายน้ำ ช่วง พ.ศ. 2526–2528 จึงได้ปรับปรุงแม่น้ำทวนและแม่น้ำจรเข้สามพัน เป็นคลองระบายน้ำ ใช้ชื่อว่า คลองระบายใหญ่จรเข้สามพัน หรือ D Main Canal มีความยาว 76.136 กิโลเมตร ลักษณะเป็นคลองดินรูปสี่เหลี่ยมคางหมูโดยเริ่ม ณ จุดที่คลองจรเข้สามพันไหลบรรจบกับคลองสองพี่น้อง ต่อมา พ.ศ. 2531 กรมชลประทานได้พัฒนาคลองผันน้ำจากแม่น้ำแม่กลองจากบริเวณหน้าเขื่อนแม่กลอง เพื่อเชื่อมกับคลองระบายใหญ่จรเข้สามพันบริเวณปลายคลอง (กม. 76+136) มีลักษณะเป็นคลองคอนกรีตรูปสี่เหลี่ยมคางหมู มีความยาวจากแม่น้ำแม่กลองถึงจุดบรรจบกับคลองระบายใหญ่จรเข้สามพัน 5.543 กิโลเมตร
ชื่อ "คลองจระเข้สามพัน" สันนิษฐานว่าคงมีจระเข้อยู่มาก บ้างก็สันนิษฐานว่ามีจระเข้อยู่สามพันธุ์ คือ พันธุ์ที่หนึ่งมีเท้าเป็นผังผืดคล้ายตีนเป็ด พันธุ์ที่สอง หน้าแด่น คือมีรอยสีขาวเป็นจุดบนหน้าผาก และพันธุ์ที่สามมีก้อนกลมเหมือนก้อนหูดติดอยู่บนหัวเรียกว่าพันธุ์ ก้อนขี้หมา ภายหลังคงเพี้ยนจาก "พันธุ์" มาเป็น "พัน" และยังมีนิทานพื้นบ้านเล่าว่า มีสามีภรรยาคู่หนึ่งอาศัยอยู่เรือนที่ตั้งอยู่ริมแม่น้ำได้ซื้อลูกจระเข้จากชาวประมงที่ราคา 3,000 เบี้ย เมื่อเลี้ยงได้เติบใหญ่ ทั้งสามีภรรยาก็ถูกจระเข้ที่ตนเองเลี้ยงนี้คาบไปกิน
บริเวณเมืองโบราณอู่ทอง ซึ่งเกิดขึ้นช่วงก่อนเริ่มปรากฏวัฒนธรรมในพุทธศาสนายุคแรก เป็นแหล่งชุมชนตั้งแต่สมัยก่อนประวัติศาสตร์จนถึงยุครุ่งเรืองสมัยทวารวดี ในช่วงพุทธศตวรรษที่ 11–12 บริเวณนี้เป็นศูนย์กลางของวัฒนธรรมทวารวดี พบโบราณวัตถุกระจายตัวอยู่ริมฝั่งคลองนี้ ตั้งแต่เขตอำเภอพนมทวน จังหวัดกาญจนบุรี มาจนถึงเขตอำเภอดอนเจดีย์ อำเภออู่ทอง จังหวัดสุพรรณบุรี

**อ้างอิง**
จระเข้สามพัน
จระเข้สามพัน
หมวดหมู่:อำเภอท่าม่วง
หมวดหมู่:อำเภอพนมทวน
หมวดหมู่:อำเภออู่ทอง
หมวดหมู่:อำเภอสองพี่น้อง
มัจฉาอันดา

มัจฉาอันดา เป็นละครโทรทัศน์ไทยแนวแฟนตาซี-พีเรียด-โรแมนติก-ดราม่า บทประพันธ์โดย บุษบาบัณ ผลิตโดย บริษัท เอพลัส โปรดักชั่น จำกัด นำแสดงโดย อนุวัฒน์ ชูเชิดรัตนา , เกวลิน ศรีวรรณา , ดนัย จารุจินดา , อานัส ฬาพานิช , มาลินี แอดเดอเลด โคทส์ , นิภาพร บุญยะเลี้ยง , โตนนท์ วงศ์บุญ , ริศา พงศ์พฤกษทล กำกับการแสดงโดย วิชิต วัฒนานนท์ ออกอากาศวันจันทร์ - วันพฤหัสบดี เวลา 19.00 - 20.00 น.

**นักแสดง**

**อ้างอิง**
หมวดหมู่:รายการโทรทัศน์ช่อง 8
ภัยพิบัติสนามกีฬากันจูรูฮัน

เมื่อวันที่ 1 ตุลาคม พ.ศ. 2565 เกิดเหตุเบียดเสียดและเหยียบกันจนเสียชีวิตระหว่างการแข่งขันฟุตบอลที่สนามกีฬากันจูรูฮันในอำเภอมาลัง จังหวัดชวาตะวันออก ประเทศอินโดนีเซีย หลังจากที่สโมสรฟุตบอลอาเรมาแพ้เปอร์เซบายาซูราบายา ผู้สนับสนุนของอาเรมาบุกเข้าสนามและก่อการจลาจล โจมตี และทำร้ายตำรวจกับผู้เล่นของเปอร์เซบายา ตำรวจควบคุมจลาจลพยายามควบคุมสถานการณ์ด้วยการยิงแก๊สน้ำตาในสนาม ผู้คนในสนามจึงพากันหลบหนีออกจากสนามและเป็นผลให้เกิดการเหยียบกันเสียชีวิต  
จำนวนผู้ได้รับบาดเจ็บที่รายงานคือ 547 ราย ณ วันที่ 7 ตุลาคม พ.ศ. 2565 รายชื่อผู้เสียชีวิต 131 รายได้รับการเปิดเผยในวันที่ 4 ตุลาคม เหตุการณ์นี้ถือเป็นภัยพิบัติเกี่ยวกับกีฬาฟุตบอลที่มีผู้เสียชีวิตมากที่สุดในอินโดนีเซีย ในเอเชีย และอันดับที่สองของโลก รองจากภัยพิบัติที่สนามกีฬาแห่งชาติในเปรู เมื่อ พ.ศ. 2507 ซึ่งมีผู้เสียชีวิต 328 คน

**ภูมิหลัง**
อันธพาลฟุตบอลมีมาอย่างยาวนานในประเทศอินโดนีเซีย และมีแฟนบอลเสียชีวิตหลายสิบคนมาตั้งแต่คริสต์ทศวรรษ 1990 แฟนคลับของทีมฟุตบอลหลายทีมในอินโดนีเซียมี "ผบ." (komandan) เป็นผู้นำ ในการแข่งขันหลายนัดจะมีตำรวจควบคุมจลาจลประจำการอยู่ และพร้อมเข้าควบคุมสถานการณ์หากแฟนบอลบุกรุกเข้าสนาม ใน พ.ศ. 2561 เกิดเหตุการณ์จลาจลที่สนามกีฬากันจูรูฮันหลังนัดการแข่งขันระหว่างสโมสรฟุตบอลอาเรมากับเปอร์ซิบบันดุง เป็นผลให้มีผู้เสียชีวิตหลังจากที่ตำรวจพยายามสลายจลาจลด้วยแก๊สน้ำตา

**เหตุการณ์**
ตลอดการแข่งขัน สถานการณ์ความปลอดภัยเป็นไปอย่างราบรื่นปกติ แต่เมื่อการแข่งขันสิ้นสุดลง เปอร์เซบายาเอาชนะอาเรมาด้วยคะแนน 3–2 เป็นผลให้มีแฟนบอลของอาเรมาราว 3,000 คน บุกรุกเข้าไปในสนาม พวกเขาตามหาตัวผู้เล่นและเจ้าหน้าที่ของทีมเพราะต้องการคำอธิบายว่าเหตุใดจึงแพ้ให้แก่คู่แข่งอย่างเปอร์เซบายา "หลังจากที่ไม่เคยแพ้ในบ้านมาตลอด 23 ปี" เจ้าหน้าที่รักษาความปลอดภัยและตำรวจพยายามกันไม่ให้แฟนบอลของอาเรมาลงมาในสนามเพิ่ม แต่ไม่สำเร็จ แฟนบอลของอาเรมาเริ่มขว้างปาสิ่งของ ทุบทำลายรถตำรวจ และจุดไฟในสนาม เป็นผลให้ผู้เล่นของเปอร์เซบายาต้องรีบไปหลบซ่อนตัวในห้องเปลี่ยนชุด จากนั้นต้องเข้าไปหลบภายในรถยนต์หุ้มเกราะของตำรวจเป็นเวลาเกือบชั่วโมงก่อนจะสามารถออกจากสนามได้ ตำรวจเริ่มยิงแก๊สน้ำตาเพื่อสลายจลาจลในสนาม แต่ยังยิงแก๊สน้ำตาเข้าไปที่อัฒจันทร์ 12, อัฒจันทร์ 14, อัฒจันทร์ใต้ และอัฒจันทร์เหนือด้วย ทำให้บรรดาแฟนบอลของอาเรมาตื่นตระหนกและวิ่งกรูกันไปยังทางออกทางเดียว (คือประตู 12) เพื่อหนีแก๊สน้ำตา จนเกิดการเบียดเสียดและเหยียบกันเสียชีวิตขึ้น นอกจากนี้ยังมีรายงานการยิงแก๊สน้ำตานอกสนามด้วย

**อ้างอิง**
หมวดหมู่:ประเทศอินโดนีเซียในปี พ.ศ. 2565
หมวดหมู่:จังหวัดชวาตะวันออก
หมวดหมู่:ฟุตบอลในประเทศอินโดนีเซีย
หมวดหมู่:ภัยพิบัติในประเทศอินโดนีเซีย
หมวดหมู่:ภัยพิบัติในสนามกีฬา
กันจูรูฮัน
หมวดหมู่:กีฬาในจังหวัดชวาตะวันออก
คลองสองพี่น้อง

คลองสองพี่น้อง เป็นลำน้ำธรรมชาติในจังหวัดสุพรรณบุรี ที่เกิดจากลํานําสองสาขามาพบกันคือ ล่าน้ำท่าว้ากับลำน้ำจรเข้สามพัน แล้วกลายเป็นลำน้ำสองพี่น้อง จากนั้นไหลลงแม่น้ำท่าจีน
ที่มาของชื่อ "คลองสองพี่น้อง" มีหลายเรื่อง บ้างว่ามาจากการที่ชาวบ้านเห็นช้าง 2 เชือก เดินออกจากป่ามาลงเล่นน้ำในลําคลอง เรื่องที่ 2 มาจากการที่พี่น้องสองคนสร้างวัดแข่งกัน คือวัดท่าจัด ที่ตําบลบางพลับกับวัดโคกเหล็ก ซึ่งอยู่ตรงข้ามกันคลองที่ผ่านวัดทั้งสองนี้จึงเรียกว่า "คลองสองพี่น้อง" เรื่องที่ 3 เป็นเรื่องของหนุ่มสองพี่น้องกําพร้าที่รักกันมาก สองพี่น้องได้ไปรักหญิงสองคนซึ่งเป็นพี่น้องกัน และจะแต่งงานพร้อมกัน เมื่อจัดขันหมากไปตามประเพณี บังเอิญเกิดเหตุเภทภัย เกิดพายุพัดเรือแตก ถูกจระเข้จับกินทั้งสองพี่น้อง ก็เลยได้ชื่อว่า "สองพี่น้อง"
กรมชลประทานได้พัฒนาเป็นคลองระบายน้ำชื่อว่า คลองระบายใหญ่สองพี่น้อง เริ่มที่ กม 0+000 ที่ ปตร.บางสาม (ปตร.สองพี่น้อง) ที่ตำบลบางตะเคียน อำเภอสองพี่น้อง จังหวัดสุพรรณบุรี ซึ่งเป็นจุดที่คลองสองพี่น้องไหลบรรจบแม่น้ำท่าจีน คลองกว้าง 40–60 เมตร
สถานที่สำคัญบริเวณริมคลอง ได้แก่ วัดบางสามซึ่งตั้งอยู่บริเวณบรรจบกับแม่น้ำท่าจีน ตลาดบางลี่มีบ้านเรือนทั้งแบบเก่าและแบบสมัยใหม่ วัดทองประดิษฐ์ วัดสองพี่น้อง วัดท่าจัด วัดบางบอน และวัดดอนสงวน เป็นต้น

**อ้างอิง**
สองพี่น้อง
หมวดหมู่:อำเภอสองพี่น้อง
สนามกีฬากันจูรูฮัน

สนามกีฬากันจูรูฮัน (Stadion Kanjuruhan) เป็นสนามกีฬาอเนกประสงค์ในอำเภอมาลัง จังหวัดชวาตะวันออก ประเทศอินโดนีเซีย ปัจจุบันใช้สำหรับการแข่งขันกีฬาฟุตบอลเป็นหลัก สนามมีความจุ 42,449 ที่นั่ง เป็นสนามเหย้าของอาเรมา สโมสรในลีกา 1 และเปอร์เซอกัมเมโตร สโมสรในลีกา 3
สนามสร้างขึ้นในปี 1997 ด้วยค่าก่อสร้างประมาณ 35,000 ล้านรูปียะฮ์ ในวันที่ 9 มิถุนายน 2004 ประธานาธิบดีเมกาวาตี ซูการ์โนปูตรี เป็นผู้ประกอบพิธีเปิดสนาม การแข่งขันแรกในสนามเป็นการแข่งขันในลีกดิวิชันหนึ่ง 2004 ระหว่างอาเรมากับเปเอ็ซเอ็ซ ซเลมัน ที่ซึ่งอาเรมาชนะไปด้วยคะแนน 1-0
ในวันที่ 1 ตุลาคม 2022 แฟนสโมสรอาเรมา 125 คน และตำรวจ 2 นาย เสียชีวิตในสนามระหว่างการจลาจลและเหตุเหยียบกันเสียชีวิต

**อ้างอิง**
หมวดหมู่:สิ่งก่อสร้างในจังหวัดชวาตะวันออก
กันจูรูฮัน
หมวดหมู่:กีฬาในจังหวัดชวาตะวันออก
แอชลีย์ จอห์นสัน

แอชลีย์ ซูซาน จอห์นสัน (Ashley Suzanne Johnson; เกิด 9 สิงหาคม พ.ศ. 2526) เป็นนักแสดงชาวอเมริกัน
จอห์นสันเริ่มเป็นที่รู้จักในฐานะนักแสดงเด็กสำหรับบทบาท คริสซี ซีเวอร์ ในซิทคอมเรื่อง โกรวิ่งเพนส์ (พ.ศ. 2533-2535) ในฐานะผู้ใหญ่ เธอมีบทบาททางโทรทัศน์ที่โดดเด่นที่สุดในบท แอมเบอร์ อาเหม็ดจากเรื่อง เดอะคิลลิ่ง (2011–2012) และเจ้าหน้าที่เอฟบีไอแพทเทอร์สันในซีรีส์เอ็นบีซีเรื่อง บลายด์สปอต (2015–2020) เธอเคยแสดงในภาพยนตร์ เช่น วอทวีเมนวอนต์ (2000), เดอะเฮลพ์ (2011), และ มัชอะโดอะเบ้าน้อตติ้ง (2012) นอกจากนี้ เธอยังเป็นสมาชิกในเว็บซีรีส์ของคริติคอลโรลเรื่อง ดันเจียนส์และดราก้อน (2015–ปัจจุบัน) และดำรงตำแหน่งประธานสาขาการกุศลของรายการมูลนิธิคริติคอลโรล ขณะเปิดตัวในปี ค.ศ. 2020
จอห์นสันเคยพากย์เสียงตัวละครการ์ตูน เช่น เกรทเชน กรุนด์เลอร์ ในเรื่อง รีเซส (1997–2001), เทอร์ร่าในเรื่อง ทีนไททันส์ (2004–2006) และ ทีนไททันส์โก!, จินเมย์ในเรือง ซุเปอร์โรบอตมังกี้ทีมไฮเปอร์ฟอซโก! (2004–2006), เกว็น เทนนีสันในแฟรนไชส์ เบ็นเท็น (2008–2014), รีเน็ต เทลลี่ในทีนเอจมิวแตนท์นินจาเทอทัลส์ (2012), ชิเซรุใน นารุโตะ: ชิบพูเดน (2015) และ ทิวลิป โอลเซนและเลก อินฟินิตี้เทรน (2019 –2020) บทบาทของเธอในวิดีโอเกมรวมทั้งการบันทึกเสียงและภาพเคลื่อนไหวของเอลลี่ในเรื่อง เดอะลาสออฟอัส (2013), เดอะลาสออฟอัส: เลฟท์บีไฮด์ (2014), และ เดอะลาสออฟอัส พาร์ท 2 (2020), เพตราใน มายน์คราฟท์: สตอรี่โหมด (2015–2016) และภาคต่อ (2017) รวมถึงเสียงของกอร์ทิสใน เทลส์ฟรอมเดอะบอร์เดอร์แลนด์ (2014)
ในบรรดารางวัลและการเสนอชื่อเข้าชิงอื่น ๆ จอห์นสันเป็นผู้คว้ารางวัลบาฟต้าเกมส์อวอร์ดสาขาเพอร์ฟอร์เมอร์ถึง 2 ครั้ง โดยคว้ารางวัลละครั้งจากการแสดงของเธอในเกม เดอะเลทออฟอัส และ เดอะเลทออฟอัส: เลฟท์บีไฮด์ ทำให้เธอเป็นคนเดียวที่ได้รับรางวัลมากกว่าหนึ่งครั้ง เธอยังได้รับการเสนอชื่อเข้าชิงรางวัลจากการแสดงของเธอในเกม เดอะเลทออฟอัสพาร์ท 2

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
อำเภอมาลัง

มาลัง (Malang; ꦩꦭꦁ) เป็นอำเภอในจังหวัดชวาตะวันออก ประเทศอินโดนีเซีย เป็นอำเภอที่ใหญ่ที่สุดอันดับสองของจังหวัดรองจากอำเภอบาญูวางี ด้วยพื้นที่ขนาด 3,530.65 ตารางกิโลเมตร มาลังเป็นแหล่งท่องเที่ยวและเกษตรกรรมสำคัญหนึ่งของจังหวัด
อำเภอมาลังมีประชากร 2,446,218 คน ตามสำมะโนปี 2010 และ 2,654,448 คน ตามสำมะโนปี 2020 แต่จำนวนนี้ไม่ได้รวมนครปกครองตนเองมาลังและบาตูซึ่งอยู่ในเขตอำเภอแต่มีการปกครองแยกต่างหาก เมืองหลักของอำเภอคือเกอปันเจ็น

**อ้างอิง**
มาลัง
มาลัง

มาลัง (Malang; translit=Malang) เป็นนครในจังหวัดชวาตะวันออก ประเทศอินโดนีเซีย มีประวัติศาสตร์ยาวนานย้อนกลับไปถึงสมัยอาณาจักรสิงหะส่าหรี เป็นนครที่มีประชากรมากที่สุดเป็นอันดับที่ 2 ในจังหวัด โดยมีประชากร 820,043 คนตามสำมะโน ค.ศ. 2010 และ 843,810 คนตามสำมะโนปี 2020 หากรวมเขตมหานครมาลังจะมีประชากรอยูที่ 3,663,691 คนตามสำมะโน ค.ศ. 2010 เขตมหานครดังกล่าวรวมพื้นที่ของเมืองบาตูและตำบล 22 ตำบล (21 ตำบลในอำเภอมาลัง และ 1 ตำบลในอำเภอปาซูรูวัน) มาลังเป็นเมืองที่มีจีดีพีสูงสุดเป็นอันดับที่ 3 ของชวาตะวันออก รองจากซูราบายาและเกอดีรี ด้วยจีดีพี ค.ศ. 2016 อยู่ที่ 44.30 ล้านล้านรูปียะฮ์
มาลังเป็นที่รู้จักจากสภาพภูมิอากาศที่อ่อนโยน ตั้งแต่สมัยอาณานิคมดัตช์จนถึงปัจจุบัน ในสมัยที่เป็นอาณานิคมดัตช์ มาลังเป็นจุดหมายปลายทางยอดนิยมสำหรับผู้มีถิ่นพำนักชาวยุโรป แม้กระทั่งในปัจจุบัน เมืองนี้ก็ยังคงเป็นจุดหมายปลายทางยอดนิยมสำหรับนักท่องเที่ยวต่างชาติ มาลังเป็นที่ตั้งของโบราณสถานตั้งแต่สมัยอาณาจักรกันจูรูฮันจนถึงสมัยอาณานิคมดัตช์ โบราณสถานสำคัญสมัยอาณานิคมดัตช์ เช่น โบสถ์กายูตางัน อาสนวิหารอีเจ็นซึ่งสร้างตามแบบสถาปัตยกรรมกอธิก มาลังยังเป็นที่ตั้งของมหาวิทยาลัยบราวีจายาและมหาวิทยาลัยรัฐมาลัง
ชาติพันธุ์ส่วนใหญ่ในมาลังเป็นชาวชวา รองลงมาคือชาวมาดูราและชาวจีนหรือที่เรียกว่า เปอรานากัน 

**อ้างอิง**
หมวดหมู่:จังหวัดชวาตะวันออก
หมวดหมู่:นครในประเทศอินโดนีเซีย
แกรี วีกส์

แกรี วีคส์ (Gary Weeks; เกิด 4 มิถุนายน ค.ศ. 1972) เป็นนักแสดงภาพยนตร์และโทรทัศน์ชาวอเมริกันที่เกิดในเยอรมนี เขายังเป็นผู้อำนวยการสร้างและนักเขียนบทภาพยนตร์อีกด้วย

** ประวัติ**
แกรี วีคส์เกิดที่วีสบาเดิน รัฐเฮ็สเซิน สหพันธ์สาธารณรัฐเยอรมนีในฐานทัพอากาศสหรัฐ เขาเติบโตในจอร์เจีย เข้าเรียนในโรงเรียนมัธยมปลายที่โรงเรียนมัธยมเลคไซด์ในแอละแบมา และเขาเข้าเรียนที่มหาวิทยาลัยจอร์เจียและมหาวิทยาลัยแห่งรัฐจอร์เจีย
วีคส์ได้ปรากฏตัวในภาพยนตร์มากกว่า 50 เรื่องและผลิตภาพยนตร์มากกว่า 25 เรื่อง
เขามีชื่อเสียงในตัวละครชื่อลุค เมย์แบงก์ในซีรีส์เน็ตฟลืกซ์เรื่อง เอ้าเตอร์, แคมป์เบลล์ในซีรีส์ทางโทรทัศน์เรื่อง เบิร์นโนทิซ และในบทนิค นิวพอร์ต จูเนียร์ในเรื่อง พาร์กแอนด์รีครีเอชั่น
ภาพยนตร์เรื่องล่าสุดของเขา ได้แก่ สไปเดอร์แมน: โน เวย์ โฮม (2021), กรีนแลนด์ (2020), สไปเดอร์แมน: โฮมคัมมิ่ง (2017), อินสแตนท์แฟมิลี, ขออีกฟุตให้หัวใจเราใกล้กัน (2019)
วีคส์ยังได้เขียนบท/สร้าง/กำกับภาพยนตร์เช่น เดดแลนด์ และ เมธเฮด ตลอดจนเรื่อง 29 รีซันทูรัน

**ผลงานภาพยนตร์**

**อ้างอิง**

**แหล่งข้อมูลอื่น**
 0917314
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2515
หมวดหมู่:นักแสดงชาวอเมริกัน
วัดแดนสงบอาสภาราม

วัดแดนสงบอาสภาราม สร้างขึ้นเมื่อวันที่ 3 กุมภาพันธ์ พ.ศ. 2542 เป็นวัดราษฎร์ สังกัดมหานิกาย ตั้งอยู่ที่เลขที่ 99 ซอย 19 ถนนมิตรภาพ หมู่ที่ 7 บ้านใหม่ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 27 สิงหาคม พ.ศ. 2544 จึงได้รับพระราชทานวิสุงคามสีมา 
ปัจจุบัน วัดแดนสงบอาสภาราม เป็นสำนักปฏิบัติประจำจังหวัดนครราชสีมา แห่งที่ 59 ซึ่งมีการจัดปฏิบัติวิปัสสนากรรมฐานตลอดทั้งปีปฏิบัติแนวยุบหนอ-พองหนอ ของคุณแม่สิริ กรินชัย

**ลำดับเจ้าอาวาสที่ปรากฏชื่อชัดเจน**

**อาคารเสนาสนะ**
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน

**อ้างอิง**
แดนสงบอาสภาราม
คณะกรรมาธิการความมั่นคงทั่วไป

ไฟล์:Tuileries, façade regardant la cour du Carrousel (dessin) – Destailleur Paris tome 6, 1292 – Gallica 2013 (adjusted).jpg|thumb|คณะกรรมาธิการความมั่นคงทั่วไปมีที่ประชุมอยู่ ณ ชั้นแรกของออแต็ลเดอบรีย็อน (Hôtel de Brionne) ในพระราชวังตุยเลอรี ซึ่งได้แก่อาคารทางขวามือของภาพ ส่วนอาคารทางซ้ายมือเป็นที่ประชุมของสภาแห่งชาติ
คณะกรรมาธิการความมั่นคงทั่วไปหมายเหตุ ก (Comité de sûreté générale) เป็นคณะกรรมาธิการทางรัฐสภาของประเทศฝรั่งเศส ซึ่งทำหน้าที่เป็นหน่วยงานตำรวจในช่วงการปฏิวัติฝรั่งเศส โดยสอดส่องดูแลคณะกรรมการตำรวจท้องถิ่นที่รับผิดชอบการสืบสวนการแจ้งความเกี่ยวกับการกบฏ และมีอำนาจส่งผู้ต้องสงสัยไปยังศาลปฏิวัติเพื่อพิจารณาและลงโทษด้วยกีโยตีน คณะกรรมาธิการนี้ กับทั้งคณะกรรมาธิการความปลอดภัยสาธารณะ มีผลให้เกิดยุคสมัยแห่งความน่าสะพรึงกลัว
คณะกรรมาธิการความมั่นคงทั่วไปก่อตั้งขึ้นในเดือนตุลาคม ค.ศ. 1792 ในฐานะคณะกรรมาธิการของสภาแห่งชาติ โดยมุ่งหมายให้มาพิทักษ์รักษาสาธารณรัฐแห่งการปฏิวัติจากศัตรูภายใน จน ค.ศ. 1794 คณะกรรมาธิการความมั่นคงทั่วไปกลับกลายเป็นส่วนหนึ่งของฝ่ายต่อต้านมักซีมีเลียง รอแบ็สปีแยร์ และคณะกรรมาธิการความปลอดภัยสาธารณะที่รอแบ็สปีแยร์ดูแลอยู่ และคณะกรรมาธิการความมั่นคงทั่วไปยังมีส่วนพัวพันในรัฐประหารเมื่อวันที่ 9 เดือนแตร์มีดอร์ (27 กรกฎาคม ค.ศ. 1794) ที่เป็นผลให้รอแบ็สปีแยร์ถูกประหาร ครั้นวันที่ 4 พฤศจิกายน ค.ศ. 1795 คณะกรรมาธิการความมั่นคงทั่วไปก็ถูกยุบไปพร้อมกับสภาแห่งชาติ

**หมายเหตุ**
ในภาษาไทยยังมีการแปลอย่างอื่น เช่น คณะกรรมการรักษาความมั่นคงโดยทั่วไป

**อ้างอิง**
หมวดหมู่:การปฏิวัติฝรั่งเศส
เจเนเชีย อดัมส์-จินยาร์ด

เจเนเชีย อดัมส์-จินยาร์ด (Janeshia Adams-Ginyard; เกิด 14 กุมภาพันธ์ ค.ศ. 1984) เป็นนักแสดงชาวอเมริกันที่ได้รับการเสนอชื่อเข้าชิงรางวัลเอ็มมีสาขาสตั๊นท์หญิง และเป็นนักมวยปล้ำอาชีพ เธอมีชื่อเสียงจากการรับบทนอมเบิลหนึ่งในดอร่า มิลาเจ ในจักรวาลภาพยนตร์มาร์เวลเรื่อง แบล็ค แพนเธอร์ และซีรี่ส์ดิสนีย์+ เรื่อง เดอะฟอลคอนและเดอะวินเทอร์โซลเจอร์ และผลงานของเธอในฐานะสตั๊นท์หญิงทั้ง แบล็ค แพนเธอร์ และอเวนเจอร์ส: มหาสงครามล้างจักรวาล

**ผลงานการแสดง**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
หมวดหมู่:นักแสดงชาวอเมริกัน
อลงกรณ์ วัณณรถ

พลอากาศเอก อลงกรณ์ วัณณรถ ชื่อเล่นตุ๊ดเป็นอดีตทหารอากาศชาวไทย เคยดำรงตำแหน่งอดีตผู้บัญชาการทหารอากาศไทย คนที่ 29

**ประวัติ**
อลงกรณ์จบการศึกษาระดับมัธยมศึกษาตอนต้นจากโรงเรียนสามเสนวิทยาลัย ศึกษาต่อที่โรงเรียนเตรียมทหาร รุ่นที่ 22 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 29 โดยดำรงตำแหน่งเป็นนักบินเครื่องบินที-33 และแอล-39 โดยเป็นครูการบิน กรมยุทธการทหารอากาศ ต่อมา เป็นรองปลัดบัญชีทหารอากาศ และปลัดบัญชีทหารอากาศ ในปี พ.ศ. 2563 เป็นผู้ทรงคุณวุฒิพิเศษกองทัพอากาศ และในปี พ.ศ. 2564 เป็นผู้ช่วยผู้บัญชาการทหารอากาศ กระทั่ง เมื่อวันที่ 1 ตุลาคม พ.ศ. 2565 ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ

**เครื่องราชอิสริยาภรณ์**
พลอากาศเอก อลงกรณ์ วัณณรถ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**ต่างประเทศ**
 สิงคโปร์ :
** พ.ศ. 2566 – 80x80px เหรียญปิงกัต จาซา เกมิลัง (เท็นเทรา)

**อ้างอิง**
หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:ทหารอากาศชาวไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:ผู้บัญชาการทหารอากาศไทย
หมวดหมู่:บุคคลจากอำเภอลาดยาว
วัดบุ่ง

วัดบุ่ง สร้างขึ้นเมื่อ พ.ศ. 2375 เป็นวัดราษฎร์ สังกัดมหานิกาย ตั้งอยู่ที่ถนนไชยณรงค์ ตำบลในเมือง อำเภอเมืองนครราชสีมา จังหวัดนครราชสีมา ที่ดินตั้งวัดมีพื้นที่ จำนวน 9-3-15 ไร่
ไม่ปรากฎนามผู้สร้างวัด แต่สันนิษฐานว่า วัดนี้คงสร้างขึ้นพร้อมกับบุ่งเก็บน้ำของนายหลัว จากหลักฐานที่น่าเชื่อได้ว่ามีวัดเกิดขึ้นคือ ในบุ่งเก็บน้ำใกล้กับอุโบสถหลังเก่า เมื่อถึงฤดูแล้งน้ำในบุ่งแห้ง จะพบเสาเป็นรูปกุฏิอยู่หลายหลัง มีหลักเขื่อนล้อมกุฏิอยู่ทุกวันนี้ 
เมื่อวันที่ 20 เมษายน พ.ศ. 2502 คลังวัตถุระเบิด ของกองทัพทหารช่างที่ 3 ซึ่งตั้งอยู่ใกล้กับวัด ได้เกิดระเบิดขึ้น ทำให้กุฏิสงฆ์ อุโบสถ ได้รับผลกระทบจากแรงระเบิดพังชำรุดเสียหายเป็นอันมาก ไม่สามารถประกอบกิจทางศาสนาได้ ท่านพระครูวรญาณวิศิษณ์ได้พยายามบูรณะซ่อมแซมเพื่อเป็นที่อยู่อาศัย และประกอบกิจทางศาสนาชั่วคราว 
ต่อมาท่านพระครูวรญาณวิศิษณ์ คิดจะสร้างอุโบสถแทนหลังเดิม จึงได้ขอความร่วมมือจากกองทัพภาคที่ 2 และรับบริจาคตามกำลังศรัทธาชาวจังหวัดนครราชสีมา และจังหวัดใกล้เคียง เมื่อทางวัดเห็นว่าการก่อสร้างอุโบสถส่วนใหญ่แล้วเสร็จ
ต่อมาเมื่อวันที่ 20 เมษายน พ.ศ. 2518 จึงได้รับพระราชทานวิสุงคามสีมา พร้อมจัดงานผูกพัทธสีมา และฝังลูกนิมิตร

**ลำดับเจ้าอาวาสที่ปรากฏชื่อชัดเจน**

**อาคารเสนาสนะ**
ประกอบด้วย 
 อุโบสถ เป็นอาคารคอนกรีตเสริมเหล็ก สร้างเมื่อ พ.ศ. 2518 
 ศาลาการเปรียญ เป็นอาคารคอนกรีตเสริมเหล็กทรงไทย สร้างเมื่อ พ.ศ. 2530 
 หอระฆัง 
 กุฏิสงฆ์

**อ้างอิง**
บุ่ง
การแสดงช่วงพักครึ่งในซูเปอร์โบวล์ครั้งที่ 49

การแสดงช่วงพักครึ่งในซูเปอร์โบวล์ครั้งที่ 49 (italic=yes) จัดขึ้นเมื่อวันที่ 1 กุมภาพันธ์ ค.ศ. 2015 ที่สเตดฟาร์มสเตเดียม ในเมืองเกล็นเดล รัฐแอริโซนา โดยเป็นส่วนหนึ่งของการแข่งขันซูเปอร์โบวล์ครั้งที่ 49 แสดงโดยนักร้องชาวอเมริกัน เคที เพร์รี โดยมีนักร้องเลนนี แครวิตซ์ และแร็ปเปอร์มิสซี เอลเลียต เป็นแขกรับเชิญพิเศษ การแสดงช่วงพักครึ่งได้รับการยกย่องและการออกอากาศทางเอ็นบีซี โดยมีผู้ชม 118.5 ล้านคน ตามข้อมูลของนีลเส็นถือเป็นการแสดงช่วงพักครึ่งที่มีผู้ชมมากที่สุดในประวัติศาสตร์ซูเปอร์โบวล์
การแสดงนี้คว้าสองรางวัลไพร์มไทม์ครีเอทีฟอาร์ตส์เอมมี สาขาการออกแบบแสง/การกำกับแสงดีเด่นสำหรับรายการวาไรตี้พิเศษ และเครื่องแต่งกายดีเด่นสำหรับรายการวาไรตี้หรือรายการพิเศษ การแสดงช่วงพักครึ่งยังได้รับการเสนอชื่อเข้าชิงรางวัลไพร์มไทม์เอมมี สาขาตลก ละคร หรือซีรีส์วาไรตี้สั้นยอดเยี่ยม

**การตอบรับ**
ผลงานของเคที เพร์รีได้รับคำชมอย่างล้นหลาม เจมส์ มอนต์กอเมอรีจากโรลลิงสโตน เรียกการแสดงนี้ว่า "สดใส และ เฟื่องฟู" เขายังระบุด้วยว่าเพอร์รีแสดงเสียงร้องที่ "มีชัย" และกล่าวว่าเคที "ทิ้งทุกอย่างไว้ในสนาม" หลังจาก "ได้ชัยชนะที่สมควรได้รับ" ระหว่างการแสดง "พลุ" เขายังชมเชยรูปร่างหน้าตาของมิสซี เอลเลียตว่า "ทำให้เร้าใจ" เจสัน ลิปซัตซ์จากบิลบอร์ด กล่าวว่าการแสดง "คะนอง" "ไม่ทำให้ผิดหวัง" และเป็น "จุดเด่นของอาชีพ" สำหรับเคที เพร์รี 
จากข้อมูลของนีลเส็น การแสดงช่วงพักครึ่งมีผู้ชม 118.5 ล้านคน เพิ่มขึ้น 3 ล้านคนการแสดงช่วงพักครึ่งในซูเปอร์โบวล์ครั้งที่ 48 ของบรูโน มาส์ การถ่ายทอดรายการซูเปอร์โบวล์โดยรวมมีผู้ชมเฉลี่ย 114.4 ล้านคน (ถือเป็นรายการที่มีคนดูมากที่สุดในประวัติศาสตร์โทรทัศน์ของอเมริกา) และสูงสุดที่ 120.8 ล้านคนในช่วงไตรมาสที่สี่ ในสัปดาห์ที่สิ้นสุดวันที่ 1 กุมภาพันธ์ ค.ศ. 2015 รายชื่อจานเสียงของเคที เพร์รี มียอดขายเพิ่มขึ้น 92% ในสหรัฐอเมริกา โดยขายได้ทั้งหมด 121,000 อัลบั้มและยอดดาวน์โหลด ในขณะเดียวกันอัลบั้มและการดาวน์โหลดเพลงของมิสซี เอลเลียตขายได้ 73,000 ครั้ง เพิ่มขึ้น 996% จากสัปดาห์ก่อน

**รายการเพลง**
ไฟล์:Katy Perry - Super Bowl XLIX Halftime 04.jpg|thumb|เคที เพร์รีเปิดการแสดงช่วงพักครึ่ง
รายการดัดแปลงจาก บิลบอร์ด.
#"โรร์"
#"ดาร์กฮอร์ส"
#"ไอคิสด์อะเกิร์ล" (กับเลนนี แครวิตซ์)
#"ทีนเอจดรีม"
#"แคลิฟอร์เนียเกิลส์"
#"เก็ตออูร์เฟิร์กออน" / "เวิร์กอิท" (กับมิสซี เอลเลียต)
#"ลูซคอนโทรล" (มิสซี เอลเลียตคนเดียว)
#"ไฟร์เวิร์ก"

**อ้างอิง**
หมวดหมู่:การแสดงช่วงพักครึ่งในซูเปอร์โบวล์
หมวดหมู่:สถานที่ที่ตั้งชื่อตามพระนามของสมเด็จพระราชินีนาถวิกตอเรีย

หมวดหมู่:สมเด็จพระราชินีนาถวิกตอเรีย
หมวดหมู่:สถานที่ที่ตั้งชื่อตามพระนามของพระบรมวงศานุวงศ์สหราชอาณาจักร
วัดวังขอน (จังหวัดฉะเชิงเทรา)

วัดวังขอน  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโรง อำเภอคลองเขื่อน จังหวัดฉะเชิงเทรา เนื้อที่ตั้งวัด 15 ไร่ 3 งาน 60 ตารางวา มีพระอธิการเอกรัตน์ สัจจโว เป็นเจ้าอาวาสรูปปัจจุบัน
วัดวังขอนเริ่มสร้างเมื่อ พ.ศ. 2518 โดยคุณแม่กล่ำ เลิศศิริ มารดาของนายเที่ยง เลิศศิริ ได้มีจิตศรัทธาเลื่อมใสในพระพุทธศาสนา บริจาคที่ดินแปลงที่ว่างเปล่าให้กับหลวงพ่อบัวซึ่งเป็นพระธุดงค์มาจำพรรษา เพื่อทำการก่อสร้างสำนักสงฆ์และก่อตั้งเป็นวัดวังขอน จนได้รับอนุญาตให้ตั้งเป็นวัดเมื่อ พ.ศ. 2523 โดยผู้ดำเนินการคือ นายเที่ยง เลิศศิริ ผู้เป็นบุตร และได้รับพระราชทานวิสุงคามสีมาเมื่อวันที่ 25 มีนาคม พ.ศ. 2541 
อาคารเสนาสนะที่สำคัญ ได้แก่ อุโบถสซึ่งใช้เวลาสร้างมากกว่า 30 ปี มีหน้าต่าง 15 บาน ปูชนียวัตถุที่สำคัญ ได้แก่ พระพุทธโสธรจำลอง พระพุทธชินราชจำลอง หลวงพ่อแหลมจำลอง หลวงพ่อวัดเขาตะเคราจำลอง

**อ้างอิง**
วังขอน
วัดดอนขี้เหล็ก

วัดดอนขี้เหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะขนุน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 11 ไร่ 2 งาน 64 ตารางวา ปัจจุบันมีพระอธิการแสวง อคควโร เป็นเจ้าอาวาส
วัดดอนขี้เหล็กตั้งวัดเมื่อวันที่ 21 กรกฎาคม พ.ศ. 2518 ชาวบ้านดอนขี้เหล็กร่วมกันสร้างวัดนี้ขึ้น เริ่มแรกสร้างเป็นที่พักสงฆ์ขึ้น เมื่อ พ.ศ. 2500 ต่อมาจึงได้ขออนุญาตสร้างวัดและตั้งวัดขึ้นตามระเบียบของทางราชการ ผู้ขออนุญาตให้สร้างวัดคือนายบรรยง ใจดีทอง ได้รับพระราชทานวิสุงคามสีมาเมื่อวันที่ 19 สิงหาคม พ.ศ. 2520 

อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก ศาลาการเปรียญ กว้าง 15 เมตร ยาว 16 เมตร สร้างเมื่อ พ.ศ.  อาคารคอนกรีตเสริมเหล็ก หอสวดมนต์ กว้าง 12 เมตร ยาว 14 เมตร สร้างเมื่อ พ.ศ. 2504 เป็นอาคารไม้ กุฎิสงฆ์ จำนวน 3 หลัง เป็นอาคารไม้ 3 หลัง และศาลาอเนกประสงค์ กว้าง 15 เมตร ยาว 28 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก

**อ้างอิง**
ดอนขี้เหล็ก
การแสดงช่วงพักครึ่งในซูเปอร์โบวล์ครั้งที่ 48

การแสดงช่วงพักครึ่งในซูเปอร์โบวล์ครั้งที่ 48 (italic=yes) จัดขึ้นเมื่อวันที่ 2 กุมภาพันธ์ ค.ศ. 2014 ณ สนามกีฬาเมตไลฟ์ ในเมืองอีสต์รัทเธอร์ฟอร์ด รัฐนิวเจอร์ซีย์ ซึ่งเป็นส่วนหนึ่งของซูเปอร์โบวล์ครั้งที่ 48 นำแสดงโดยบรูโน มาส์ ร่วมกับวงเดอะฮูลิแกนส์ของเขา พร้อมด้วยศิลปินรับเชิญพิเศษเรดฮอตชิลีเพปเปอส์ ในการแสดงช่วงพักครึ่งออกอากาศดึงดูดผู้ชมที่มากที่สุดในประวัติศาสตร์ของซูเปอร์โบวล์ มีผู้ชมจำนวน 115.3 ล้านคน
การแสดงโดยโปรดิวเซอร์ริกกี เคิร์ชเนอร์ และกำกับการแสดงโดยฮามิช แฮมิลตัน ได้รับการเสนอชื่อเข้าชิงรางวัลไพรม์ไทม์เอมมีประจำปี ค.ศ. 2014 สาขาการออกแบบแสง/การกำกับแสงดีเด่นสำหรับรายการวาไรตี้พิเศษ การแสดงนี้สร้างความสนใจผู้ชมเป็นอย่างมาก มีการสร้างทวีต 2.2 ล้านครั้ง และผู้คนให้ความสนใจสำหรับตั๋วเข้าชมเดอะมูนไชน์จังเกิลทัวร์สูงขึ้น

**การตอบรับ**
ไฟล์:Bruno Mars 2010.jpg|thumb|right|บรูโน มาส์กำลังแสดงในปี ค.ศ. 2010
การแสดงของบรูโน มาส์ ได้รับการวิจารณ์ในเชิงบวกอย่างสูงจากนักวิจารณ์ ในขณะที่เรดฮอตชิลีเพปเปอส์ได้รับการวิจารณ์ในแง่ลบผสมปนเปกัน ไมค์ บรูโน จากเอนเตอร์เทนเมนต์วีกลี วิจารณ์ผลงานช่วงพักครึ่งในเชิงบวก โดยชมเชยเสียงร้องที่ "น่าประทับใจ" ของบรูโน มาส์ และกล่าวว่า "ไม่ต้องสงสัยเลยว่าทำไมเด็กคนนี้ถึงมีพรสวรรค์" เอนเตอร์เทนเมนต์วีกลียังวิพากษ์วิจารณ์การมีส่วนร่วมของเรดฮอตชิลีเพปเปอส์ในการแสดง โดยระบุว่า "ไม่มีอะไรผิดปกติ" กับการแสดงของพวกเขา อย่างไรก็ตามการปรากฏตัวของพวกเขานั้น "ตามนั้นและไม่จำเป็น" แมตธิว เพอร์เพตชัว จากบัซฟีด เรียกบรูโน มาส์ ว่าเป็น "ผู้ให้ความบันเทิงระดับโลก" และระบุว่าการแสดงของเขานั้น "แพรวพราว" และ "ยอดเยี่ยมมาก" อย่างไรก็ตามแมตธิว เพอร์เพตชัว ยังระบุด้วยว่าการปรากฏตัวของเรดฮอตชิลีเพปเปอส์นั้น "ไม่จำเป็น" และยังตั้งข้อสังเกตว่าการแสดงช่วงพักครึ่งนั้นไม่น่าจดจำเท่าการแสดงของปีที่แล้วซึ่งแสดงโดยบียอนเซ่
เมื่อวันที่ 3 กุมภาพันธ์ ค.ศ. 2014 บิลบอร์ดคาดการณ์ว่าผู้ค้าปลีกสามารถขายอัลบั้มอันออร์โธดอกซ์จูกบอกซ์ ได้ 40,000 ชุดในสัปดาห์ที่สิ้นสุดวันที่ 2 กุมภาพันธ์ คิดเป็นเพิ่มขึ้น 164% เมื่อเทียบกับสัปดาห์ก่อนหน้าเมื่อขายได้ 15,000 ชุด ตามรายงานของนีลเซ็น ในสัปดาห์ถัดมา คาดว่าอันออร์โธดอกซ์จูกบอกซ์ จะขายได้ 70,000 ถึง 80,000 อัลบั้มภายในสิ้นสัปดาห์ และมาอยู่ในสามอันดับแรกในชาร์ต Billboard 200 ในสัปดาห์หน้า ในขณะที่อัลบั้มเปิดตัวของเขา ดูว็อปแอนด์ฮูลิแกนส์ คาดว่าจะขายได้ประมาณ 25,000 อัลบั้ม

**รายการเพลง**
#"Billionaire" (Intro) (ร้องประสานเสียงเด็ก)
#Drum solo (บรูโน มาส์)
#"Locked Out of Heaven"
#"Treasure"
#"Runaway Baby"
#"Give It Away" (featuring เรดฮอตชิลีเพปเปอส์)
#"Just the Way You Are" (อภินันทนาการแก่กองทัพสหรัฐ)
รายการดัดแปลงจาก บิลบอร์ด

**อ้างอิง**
หมวดหมู่:การแสดงช่วงพักครึ่งในซูเปอร์โบวล์
หมวดหมู่:บรูโน มาส์
คลองโผงเผง

คลองโผงเผง หรือ คลองบางหลวง เป็นคลองที่เชื่อมแม่น้ำน้อยกับแม่น้ำเจ้าพระยา แยกจากแม่น้ำเจ้าพระยาที่ตำบลโผงเผง อำเภอป่าโมก จังหวัดอ่างทอง ไหลไปทางทิศตะวันตกเฉียงใต้ ผ่านอำเภอบางบาล จังหวัดพระนครศรีอยุธยา และออกแม่น้ำน้อยที่ตำบลหัวเวียง อำเภอเสนา จังหวัดพระนครศรีอยุธยา คลองมีความยาวประมาณ 12 กิโลเมตร ระดับตลิ่งเฉลี่ย 4.45 เมตร
ชื่อ "โผงเผง" มาจากชุมชนใหญ่เขตตลาดเรือริมแม่น้ำที่มีผู้คนขวักไขว่พูดจาเสียงดังเอ็ดอึงชุลมุนวุ่นวายสมัยกรุงศรีอยุธยาและยุคต้นกรุงรัตนโกสินทร์ คลองนี้เป็นชุมทางเส้นคมนาคมทางน้ำที่น่าจะมีความสำคัญแล้วตั้งแต่สมัยอยุธยา เพราะบริเวณนี้มีวัดสำคัญคือ วัดถนน เป็นวัดเก่าครั้งกรุงศรีอยุธยา ตรงข้ามปากคลองโผงเผงมีวัดท่าสุทธาวาส เป็นวัดเก่าและวัดใหญ่
ปัจจุบันพื้นที่บริเวณคลองโผงเผงเป็นพื้นที่น้ำท่วมซ้ำซาก มีน้ำท่วมในฤดูน้ำหลากเป็นประจำ

**อ้างอิง**
โผงเผง
โผงเผง
หมวดหมู่:อำเภอป่าโมก
โผงเผง
หมวดหมู่:อำเภอเสนา
คลองมหาพราหมณ์

คลองมหาพราหมณ์ เป็นคลองเชื่อมระหว่างคลองบางบาลกับแม่น้ำเจ้าพระยา บรรจบกับคลองบางบาลบริเวณที่บ้านหัวเกาะ บ้านสะพานไทย หัวสะพาน ตำบลมหาพราหมณ์ อำเภอบางบาล ปากคลองไหลตามแนวทิศตะวันตกและตะวันออกจนกระทั่งบรรจบกับแม่น้าเจ้าพระยาที่วัดขนอน ตำบลบ้านป้อม อำเภอพระนครศรีอยุธยา มีความยาวประมาณ 5 กิโลเมตร
เหตุที่ชื่อว่าคลองมหาพราหมณ์ น่าจะเป็นหลักแหล่งของพราหมณ์ ซึ่งมีทั้งพราหมณ์นักบวช พราหมณ์ข้าราชการ และพราหมณ์พ่อค้า 

**ประวัติ**
สันนิษฐานว่าคลองมหาพราหมณ์ขุดขึ้นในสมัยสมเด็จพระมหาจักรพรรดิ พ.ศ. 2091–2111 มีจุดประสงค์เพื่อเชื่อมลำน้ำเจ้าพระยาให้ไหลมุ่งสู่แม่น้ำลพบุรีเข้าเกาะเมืองอยุธยา ในพงศาวดารกล่าวถึงเรื่องราวตอนสุลต่านปัตตานี ยกทัพมาช่วยกรุงศรีอยุธยารบกับพม่าสมัยสมเด็จพระมหาจักรพรรดิ พ.ศ. 2104 เมื่อพม่าถอยทัพไป กองทัพปัตตานีและอยุธยาทะเลาะกัน สุลต่านยึดวังพระมหาจักรพรรดิ เสด็จหนีไป เกาะมหาพราหมณ์ รวบรวมคนมาไล่กองทัพปัตตานีอีกรอบหนึ่ง แสดงว่าชุมชนแถบนี้น่าจะเป็นเส้นทางยุทธศาสตร์สำคัญ ปลอดภัย และมีพรรคพวกมาก
ต่อมามีหลักฐานปรากฏอีกครั้งเกิดขึ้นในช่วงเวลาระหว่างสมัยสมเด็จพระนารายณ์ถึงสมเด็จพระเพทราชา ใน
สมัยที่มีสถานที่เก็บอากรตั้งบริเวณปากคลองมหาพราหมณ์ เรียกว่า ด่านขนอน มีฐานะระดับขนอนหลวงฝั่งตะวันตกซึ่งในปัจจุบันเป็นบริเวณที่ตั้งวัดขนอน อีกประการหนึ่งในสมัยพระนารายณ์มีบันทึกว่าได้พระบรมราชานุญาตให้ชาวฝรั่งเศสสามารถจัดตั้งมหาวิทยาลัย โบสถ์ บริเวณเกาะมหาพราหมณ์นี้ นอกจากนั้นยังปรากฏในแผนที่ในจดหมายเหตุลาลูแบร์ ระบุชื่อคลองมหาพราหมณ์ ว่า "Mapram R."
ในการกำหนดอายุใบเสมาพวกนี้เป็นกลุ่มอู่ทอง-อโยธยา พบว่าแถบคลองมหาพราหมณ์เป็นกลุ่มของพื้นที่ที่อาจจะเป็นไปได้ถึงการเกิดขึ้นก่อนของกรุงศรีอยุธยา ในปี พ.ศ. 1893 คลองบางบาลและคลองมหาพราหมณ์มีความสัมพันธ์ในฐานะเส้นทาง
คมนาคมหลักทางฝั่งตะวันตกในสมัยอยุธยาจนกระทั่งลดบทบาทลงในช่วงปี พ.ศ. 2400 เป็นต้นมา
ในปัจจุบันคลองมหาพราหมณ์มีสภาพตื้นเขินเป็นอย่างมาก เรือไม่สามารถเดินทางสัญจรได้ ประกอบกับเมื่อมีถนนคันชลประทานและประตูน้ำกั้นระหว่างคลองบางบาลและคลองมหาพราหมณ์อย่างในปัจจุบัน

**อ้างอิง**
มหาพราหมณ์
มหาพราหมณ์
หมวดหมู่:โบราณสถานในจังหวัดพระนครศรีอยุธยา
ต้นเตเนเร

ต้นเตเนเร (ค.ศ. 1961)
ต้นเตเนเร (L'Arbre du Ténéré) เป็นต้นอาเคเชีย (Vachellia tortilis) โดดเดี่ยว ที่เคยเป็นต้นไม้ที่โดดเดี่ยวที่สุดในโลก ถือเป็นแลนด์มาร์กบนเส้นทางคาราวานผ่านภูมิภาคเตเนเร ประเทศไนเจอร์ทางตะวันออกเฉียงเหนือ ในพื้นที่ทะเลทรายสะฮารา ซึ่งเป็นที่รู้จักมากจนทำให้ต้นนี้กับต้น Arbre Perdu (สูญหาย) ทางเหนือเป็นต้นไม้เพียงไม่กี่ต้นที่มีการแสดงในแผนที่ในมาตราส่วน 1:4,000,000 ต้นเตเนเรตั้งอยู่ใกล้บ่อน้ำลึก adj=off

**ล้มลงและอนุสรณ์**
โครงสร้างเหล็กของต้นไม้ (ค.ศ. 1985)
ศาลาที่บรรจุส่วนหลงเหลือของต้นไม้ที่นีอาเม
คนขับรถกระบะชนต้นเตเนเรล้มลงใน ค.ศ. 1973 จากนั้นในวันที่ 8 พฤศจิกายน ค.ศ. 1973 มีการย้ายซากต้นไม้ไปที่พิพิธภัณฑ์แห่งชาติไนเจอร์ที่นีอาเม
ส่วนบริเวณที่เคยเป็นที่ตั้งของต้นไม้ ได้มีการทำโครงสร้างเหล็กไปตั้งบนนั้น

**อ้างอิง**

**แหล่งข้อมูลอื่น**
  Photo Album of the Tenere Tree
สแปมบอต

ไฟล์:CAPTCHA_test.png|thumb|หน้าลงชื่อเข้าใช้วิกิพีเดียที่ใช้ CAPTCHA ในการป้องกันบัญชีที่สร้างโดยบอต
สแปมบอต (spambot) เป็นโปรแกรมคอมพิวเตอร์ที่ออกแบบเพื่อช่วยส่งสแปม โดยสแปมบอตมักสร้างบัญชีและส่งข้อความสแปมด้วยบัญชีนั้น เว็บโฮสต์และผู้คุมเว็บไซต์ตอบสนองด้วยการแบนผู้ที่ส่งสแปม นำไปสู่การต่อสู้อย่างต่อเนื่องระหว่างพวกเขาและนักส่งสแปม โดยที่นักส่งสแปมค้นหาวิธีใหม่ในการหลบเลี่ยงการแบนและโปรแกรมต่อต้านสแปม และโฮสต์ก็หาทางขัดขวางวิธีการเหล่านี้

**อ้างอิง**

**แหล่งข้อมูลอื่น**
  Botnet discussion mailing list-  Harvester Killer – Fight back at spambots date=2008-04-11 -  Fight Spam - Join Byteplant's Spambot Honeypot Project-  BotScout: Anti-bot service dedicated to fighting forum spam-  Spambot Beware! - information on how to avoid, detect, and harass spambots date=2020-05-18 -  Bot-trap - A Bad Web-Robot Blocker
ถ้าน่ารักซะอย่าง จะลามกบ้างก็ได้ใช่มั้ยคะ

ถ้าน่ารักซะอย่าง จะลามกบ้างก็ได้ใช่มั้ยคะ (Kawaikereba Hentai demo Suki ni Natte Kuremasuka?) เป็นซีรีส์ไลต์โนเวลญี่ปุ่น แนวฮาเร็ม และรักตลก ที่เขียนโดย โทโมะ ฮานามะ และวาดภาพประกอบโดย sune เผยแพร่โดย Media Factory ภายใต้สำนักพิมพ์ MF Bunko J ตั้งแต่เดือนมกราคม พ.ศ. 2560 ถึงมกราคม พ.ศ. 2565 โดยมีการตีพิมพ์แล้วทั้งหมด 14 เล่ม มังงะได้รับการดัดแปลงจาก Hensuki และวาดภาพประกอบโดย CHuN ได้รับการตีพิมพ์ในนิตยสารมังงะ Monthly Dragon Age ของฟูจิมิโชโบ ตั้งแต่เดือนพฤศจิกายน พ.ศ. 2560 ถึงธันวาคม พ.ศ. 2563 มันถูกรวบรวมเป็นเล่ม (ทังโกบง) ณ กุมภาพันธ์ พ.ศ. 2564 ดราม่าซีดีออกในเดือนพฤษภาคม พ.ศ. 2561 พร้อมกับเกมเบราว์เซอร์สวมบทบาทที่ออกในวันเดียวกัน ได้รับการดัดแปลงเป็นซีรีส์อนิเมะโทรทัศน์โดยสตูดิโอ Geek Toys ออกอากาศตั้งแต่เดือนกรกฎาคมถึงกันยายน พ.ศ. 2562

**ตัวละคร**

**ตัวละครหลัก**
Kiryū Keiki
Voiced by|โคเฮย์ อามาซากิ (ดราม่าซีดี), ฮิโระ ชิโมโนะ (ทีวีอนิเมะ) 
Tokihara Sayuki
Voiced by|อายากะ อิมามุระ (ดราม่าซีดี), อายานะ ทาเกตัตสึ (ทีวีอนิเมะ) 
Koga Yuika
Voiced by|อาริ โอซาวะ (ดราม่าซีดี), รินะ ฮิดากะ (ทีวีอนิเมะ) 
Nanjō Mao
Voiced by|ซัตสึมิ มัตสึดะ (ดราม่าซีดี), อิโอริ โนมิซึ (ทีวีอนิเมะ) 
Kiryū Mizuha
Voiced by|ยูกิ คุวาฮาระ (ดราม่าซีดี), Kaede Hondo (ทีวีอนิเมะ) 
Akiyama Shōma
Voiced by|อัตสึชิ ทามารุ (ดราม่าซีดี), เคย์สึเกะ โคโมโตะ (ทีวีอนิเมะ) 

**ตัวละครรอง**
Ōtori Koharu
Voiced by|อายากะ โอฮาชิ 
Fujimoto Ayano
Voiced by|อันซึ ฮารุโนะ 
Takasaki Shiho
Nagase Airi
Mitani Rin / Rintarō (ชื่อเล่น)

**ตัวละครอื่น**
Okita-sensei
Voiced by|สึซึโกะ มิโมริ 
Akiyama Yūhi
Akiyama Asahi
Inui Naoya
Tokihara Mifuyu

**อ้างอิง**

**แหล่งข้อมูลอื่น**
 เว็บไซต์ทางการไลต์โนเวล ja- เว็บไซต์ทางการอนิเมะ ja- 22017
หมวดหมู่:มังงะชุด
หมวดหมู่:ไลต์โนเวล
หมวดหมู่:มิวส์ คอมมิวนิเคชัน
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะที่ตีพิมพ์ในปี พ.ศ. 2560
หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:กีกทอยส์
หมวดหมู่:ฟีนิกซ์ (สำนักพิมพ์)
ตำบลโนวอบอด

โนวอบอด (نوآباد) เป็นตำบลในอำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน แบ่งออกเป็น 5 หมู่บ้าน จากสำมะโน พ.ศ. 2549 ตำบลนี้มีประชากร 174 คนใน 39 ครัวเรือน

**อ้างอิง ==
ตำบลมีนูบอร์

มีนูบอร์ (مينوبار) เป็นตำบลในอำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 ตำบลนี้มีประชากร 9,800 คนใน 1,927 ครัวเรือน

**อ้างอิง ==
วัดขนอน

วัดขนอน อาจหมายถึง- วัดขนอน อำเภอพระนครศรีอยุธยา จังหวัดพระนครศรีอยุธยา- วัดขนอน อำเภออุทัย จังหวัดพระนครศรีอยุธยา- วัดขนอน จังหวัดราชบุรี
ขนอน
วัดตะกู (จังหวัดพระนครศรีอยุธยา)

วัดตะกู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดตะกู อำเภอบางบาล จังหวัดพระนครศรีอยุธยา ตั้งอยู่ติดคลองบางหลวง หรือ คลองโผงเผง
วัดตะกูตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อ พ.ศ. 2315 มีตำนานเล่าว่า บริเวณวัดตะกูแต่เดิมมีต้นตะกูปลูกอยู่มาก และมีต้นตะกูต้นใหญ่เป็นโพรงคนสามารถเข้าไปนั่งเล่นได้ ต่อมามีการก่อสร้างศาลาวัดจึงตัดต้นตะกูบางส่วนออก และต่อมาเปลี่ยนชื่อวัดเป็น วัดสว่างอารมณ์ แต่ชาวบ้านไม่นิยมเรียก ยังคงเรียกว่าวัดตะกูเหมือนเดิม 
อาคารเสนาสนะที่สำคัญ ได้แก่ อุโบสถกว้าง 7 เมตร ยาว 8.50 เมตร ก่ออิฐถือปูน ศาลาการเปรียญกว้าง 15 เมตร ยาว 24 เมตร สร้างด้วยคอนกรีต หอสวดมนต์กว้าง 7.50 เมตร ยาว 14.50 เมตร สร้างด้วยคอนกรีตและไม้ วัดมีสิ่งศักดิ์สิทธิ์ ได้แก่ หลวงพ่อฤาษีหรือเรียกกันว่าพ่อแก่ เดิมเป็นจอมปลวกมีรูปร่างเหมือนองค์ฤาษี ชาวบ้านและท่านเจ้าอาวาสจำปูนมาโบกครอบ นำคัมภีร์และใบลานใส่ไว้ในองค์หลวงพ่อฤาษี

**อ้างอิง**
ตะกู
ราชินีมุตเนดจ์เมต (ราชวงศ์ที่ 21)

ราชินีมุตเนดจ์เมต เป็นพระอัครมเหสีชาวอียิปต์โบราณ แห่งราชวงศ์ที่ 21 ทรงเป็นพระอัครมเหสีใหญ่ และพระกนิษฐาในฟาโรห์ซูเซนเนสที่ 1

**พระราชประวัติ**
สันนิษฐานว่าพระนางเป็นพระราชมารดาของ ฟาโรห์อเมนเนมโอเป แต่เนื่องจากไม่ปรากฎหลักฐานเกี่ยวกับพระราชพงศาวลี จึงใช้อ้างอิงจากที่ฟาโรห์อเมนเอมโอเปครองราชถัดไป  และพระนางยังเป็นพระราชมารดาของมกุฎราชกุมาร รามเมสเสส-อังค์เอฟเอนมุต   ซึงสันนิฐานนี้มีการโต้แย้งและไม่น่าเป็นไปได้ในปัจจุบัน  พระนางเป็นพระราชธิดาของนักบวชสูงสุดแห่งอามุนพิเนดเจมที่ 1 ซึ่งเป็นผู้ปกครองทางพฤตินัยของอียิปต์ตอนบนตั้งแต่ปี 1070 ก่อนค.ศ จากนั้นจึงประกาศพระองค์เป็นฟาโรห์ในปี 1054 ก่อนค.ศ. และพระราชมารดาคือ ดูอัตฮาธอร์-เฮนุตทาวี พระราชธิดาใน รามเมสเสสที่ 11 ฟาโรห์พระองค์สุดท้ายแห่งราชวงศ์ที่ 20 พระเชษฐาพระอนุชาทั้งสามพระองค์ของพระนางสืบตำแหน่งในฐานะนักบวชสูงสุดแห่งอามุน และพระกนิษฐาของพระนางคือ มาอัตคาเร มุตเอมฮัต ดำรงตำแหน่งเป็นภรรยาแห่งพระเจ้าอามุน 

**สุสาน**
ภาพของสุสานเมืองทานิส ห้องพระบรมศพของพระนางคือห้อง NRT III ในตำแหน่งทางซ้ายบน แต่ถูกฟาโรห์อเมนเอมโอเปใช้ซ้ำเป็นสุสานพระองค์แทน
พระบรมศพของพระนางถูกฝังในสุสานที่เมืองทานิส เคียงคู่พระสวามี  แต่ในเวลาต่อมาห้องฝังพระบรมศพของพระนางถูกฟาโรห์อเมนเอมโอเปใช้ซ้ำ แต่พระนามหรือหลักฐานในสุสานบางส่วนของพระนางยังคงปรากฎอยู่ ส่วนใหญ่หลักฐานปรากฎอยู่ที่ด้านข้างหีบพระบรมศพซึ่งหันไปทางกำแพง  ปิแอร์ มอนเตส สันนิฐานว่าพระบรมสาทิสลักษณ์สลักของราชินีมุตเนดจ์เมตบนผนังห้องฝังพระบรมศพ อาจถูกเปลี่ยนแปลงใหม่เป็นภาพเทพธิดาหลังถูกเปลี่ยนฉากเป็นภาพของฟาโรห์อเมนเอมโอเป พระบรมศพของพระนางยังคงไม่ทราบที่อยู่ปัจจุบัน แต่เมื่อราวปีพ.ศ. 2523 พบชับติทองแดงของพระนางปรากฎขึ้นมาในตลาดโบราณวัตถุ ซึ่งบ่งชี้ว่าอาจมีการค้นพบสุสานฝังพระบรมศพของพระนางหรือสิ่งของงานศพ  ขณะนี้มีสิ่งของงานศพของพระนางหลายรายการอยู่ใน พิพิธภัณฑ์อียิปต์ ใน กรุงไคโร 

**บรรณานุกรม**
 GT Martin, On some Shabtis of Mutnodjmet, wife of Psusennes I, ใน: BSEG 7 (1982), 73-77.- P. Montet, La Nécropole Royale de Tanis à la Fin de 1945, ใน: ASAE 46 (1947), 311-322.- P. Montet, Les Constructions et le Tombeau de Psousennès à Tanis, Paris 1951. La Nécropole de Tanis II.

**อ้างอิง**
หมวดหมู่:ราชินีแห่งอียิปต์โบราณ
หมวดหมู่:ราชวงศ์ที่ยี่สิบเอ็ดแห่งอียิปต์
หมวดหมู่:บุคคลในศตวรรษที่ 11 ก่อนคริสตกาล
กีฬาไตรกีฬาในโอลิมปิกฤดูร้อน 2024 – รอบคัดเลือก

กีฬาไตรกีฬาในโอลิมปิกฤดูร้อน 2024 – รอบคัดเลือก บทความนี้อธิบายรายละเอียดเกี่ยวกับขั้นตอนการคัดเลือกกีฬาไตรกีฬาในโอลิมปิกฤดูร้อน 2024 การแข่งขันนี้จะประกอบด้วยนักกีฬาทั้งหมด 110 คนจากคณะกรรมการโอลิมปิกแห่งชาติของตน โดยมีจำนวนนักกีฬาสูงสุดได้ 3 คนต่อเพศ นักกีฬาทุกคนต้องผ่านการคัดเลือกเพื่อรับตำแหน่ง จากการแข่งขันไตรกีฬาชิงแชมป์โลกผลัดผสม (ค.ศ. 2022 และ 2023), รายการโอลิมปิกรอบคัดเลือก, รอบคัดเลือกระดับทวีป และรายชื่อรอบคัดเลือกโอลิมปิกซึ่งจะเริ่มในวันที่ 27 พฤษภาคม พ.ศ. 2565 และสรุปอีกสองปีต่อมาในวันเดียวกัน

**สรุปผล**

**ไทม์ไลน์**

**อ้างอิง**
ต
แยงกีดูเดิล

right
แยงกีดูเดิล (Yankee Doodle) เป็นหนึ่งในเพลงอเมริกันและเพลงกล่อมเด็ก(Nursery rhyme) เวอร์ชันแรกซึ่งเกิดขึ้นก่อนสงครามเจ็ดปีและการปฏิวัติอเมริกา มันมักจะถูกขับร้องด้วยความรักชาติในสหรัฐฯ จนถึงปัจจุบัน และเป็นเพลงประจำรัฐของรัฐคอนเนตทิคัต  ตัวเลขดัชนีเพลงพื้นบ้านของราวด์(Roud Folk Song Index) คือ 4501 ทำนองเพลงนี้ถือว่ามีความเก่าแก่อย่างมากทั้งเนื้อร้องและเนื้อหาสาระ ย้อนกลับไปถึงเพลงพื้นบ้านของยุโรปสมัยกลาง

**อ้างอิง**
หมวดหมู่:เพลงอเมริกัน
น้องสาวคนที่ผมชอบน่ะ ไม่ใช่น้องสาวคนนี้ซะหน่อย

น้องสาวคนที่ผมชอบน่ะ ไม่ใช่น้องสาวคนนี้ซะหน่อย (lead=yes) เป็นซีรีส์ไลต์โนเวลญี่ปุ่น ที่เขียนโดย Seiji Ebisu และวาดภาพประกอบโดย Gintarō มังงะได้รับการดัดแปลงโดย Kō Narita ได้รับการตีพิมพ์ในนิตยสารมังงะ Monthly Dragon Age ตั้งแต่เดือนธันวาคม พ.ศ. 2560 ถึงกันยายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ NAZ และสตูดิโอ Magia Doraglier ออกอากาศตั้งแต่เดือนตุลาคมถึงธันวาคม พ.ศ. 2561

**ตัวละคร**
Nagami Yū
Voiced by|Tasuku Hatanaka 
Nagami Suzuka
Voiced by|Reina Kondō 
Himuro Mai
Voiced by|Yui Ogura 
アヘ顔Wピース先生
Voiced by|Chinatsu Akasaki 
Minazuki Sakura
Voiced by|Kazusa Aranami 
Shinozaki Reika
Voiced by|Eri Kitamura 
江坂さん
Voiced by|Ayumi Mano 
Kanzaka Haruna
Voiced by|Yua Nagae 
Kanzaka Akino
Voiced by|Yui Nakajima 

**อ้างอิง**

**แหล่งข้อมูลอื่น**
 เว็บไซต์ทางการไลต์โนเวล ja- เว็บไซต์ทางการอนิเมะ ja- 20196
หมวดหมู่:มังงะชุด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะที่ตีพิมพ์ในปี พ.ศ. 2560
หมวดหมู่:นิยายญี่ปุ่นที่ตีพิมพ์ในปี พ.ศ. 2559
กีฬาโต้คลื่นในโอลิมปิกฤดูร้อน 2024 – รอบคัดเลือก

กีฬาโต้คลื่นในโอลิมปิกฤดูร้อน 2024 – รอบคัดเลือก บทความนี้อธิบายรายละเอียดเกี่ยวกับการคัดเลือกสำหรับการแข่งขันกีฬาโต้คลื่นในโอลิมปิกฤดูร้อน 2024 การแข่งขันครั้งนี้จะประกอบด้วยนักกีฬาโต้คลื่นทั้งหมด 48 คนจากคณะกรรมการโอลิมปิกแห่งชาติของตน โดยมีนักกีฬาจำนวนสูงสุดได้ 2-3 คนต่อเพศ นักกีฬาทุกคนต้องผ่านการคัดเลือกเพื่อรับตำแหน่งจากการแข่งขันนี้ผ่านการแข่งขันกีฬาโต้คลื่นโลกสามครั้งติดต่อกัน, เวิร์ลเซิร์ฟลีกแชมเปียนชิพทัวร์ และ แพนอเมริกันเกมส์ 
ประเทศเจ้าภาพฝรั่งเศสมีสิทธิ์ใช้โควตาเดียวในประเภทชอร์ตบอร์ดทั้งชายและหญิง หากนักกีฬาเซิร์ฟชาวฝรั่งเศสอย่างน้อยหนึ่งคนผ่านเข้ารอบโดยตรงในการแข่งขันใด ๆ ก็ตาม โควต้าของประเทศเจ้าภาพจะถูกจัดสรรใหม่ให้กับนักกีฬาเซิร์ฟที่มีสิทธิ์อันดับสูงสุดคนถัดไปในการแข่งขันกีฬาโต้คลื่นโลก 2024 เป็นครั้งแรกที่คณะกรรมการโอลิมปิกสากลได้เชิญคณะกรรมการโอลิมปิกแห่งชาติที่สนใจและมีสิทธิ์ส่งนักเล่นกระดานโต้คลื่นเข้าร่วมการแข่งขันกีฬาภายใต้กฎความเป็นสากล ในการลงทะเบียนสำหรับโควต้าที่ได้รับตามหลักการสากล นักกีฬาโต้คลื่นที่มีสิทธิ์จะต้องอยู่ใน 50 อันดับแรกในการแข่งขันชอร์ตบอร์ดของตนในการแข่งขันโต้คลื่นโลกปี 2023 หรือ 2024

**สรุปผล**

**ประเทศที่ผ่านการคัดเลือก**

**ไทม์ไลน์**

**อ้างอิง**
ต
กีฬายิงปืนในโอลิมปิกฤดูร้อน 2024 – รอบคัดเลือก

กีฬายิงปืนในโอลิมปิกฤดูร้อน 2024 – รอบคัดเลือก บทความนี้อธิบายรายละเอียดเกี่ยวกับขั้นตอนการคัดเลือกสำหรับการแข่งขันกีฬายิงปืนในโอลิมปิกฤดูร้อน 2024 โดยมีโควตาสำหรับนักกีฬา 300 คนสำหรับการแข่งขันครั้งนี้ที่มีสิทธิ์จากประเทศต่าง ๆ โดยอิงจากผลการแข่งขันชิงแชมป์ภายใต้การดูแลของสหพันธ์กีฬายิงปืนนานาชาติ ที่กำหนดภายใต้กฎของสหพันธ์ ตั้งแต่วันที่ 14 สิงหาคม ค.ศ. 2022 ถึง 9 มิถุนายน ค.ศ. 2024 โดยประเทศเจ้าภาพฝรั่งเศสได้รับการรับรองโควตา 12 ที่นั่งด้วยกัน โดยมี 1 คนในแต่ละรายการของประเภทบุคคล นักยิงปืนอันดับสูงสุดซึ่งยังไม่ผ่านการคัดเลือกหรือประเทศที่ไม่มีโควตาในรายการใดรายการหนึ่งจากทั้ง 12 รายการ จะได้รับโควตาโอลิมปิกโดยตรงผ่านการจัดอันดับโลก โควต้าที่เหลืออีก 16 ที่มีให้สำหรับประเทศที่มีสิทธิ์ภายใต้คำเชิญคณะกรรมาธิการไตรภาคีเพื่อให้มีจำนวนสูงสุด 340 ที่นั่ง

**สรุปผลการคัดเลือก**

**อ้างอิง**
ย
กีฬาปัญจกีฬาสมัยใหม่ในโอลิมปิกฤดูร้อน 2024 – รอบคัดเลือก

กีฬาปัญจกีฬาสมัยใหม่ในโอลิมปิกฤดูร้อน 2024 – รอบคัดเลือก บทความนี้อธิบายรายละเอียดเกี่ยวกับขั้นตอนการคัดเลือกสำหรับการแข่งขันกีฬาปัญจกีฬาสมัยใหม่ในโอลิมปิกฤดูร้อน 2024 นักกีฬา 36 คนต่อเพศชายและหญิงต้องผ่านเข้ารอบสำหรับการแข่งขันครั้งนี้ โดยมีจำนวนสูงสุดไม่เกิน 2 คนต่อประเทศ วิธีการคัดเลือกนักกีฬาที่จะนำไปใช้ในการแข่งขันทั้งรายการชายและหญิงใช้แบบเดียวกัน
ประเทศเจ้าภาพฝรั่งเศสได้รับการรับรอง 1 โควตาโดยอัตโนมัติ ในขณะที่สหภาพปัญจกีฬาสมัยใหม่นานาชาติ เป็นผู้แจกโควต้าคำเชิญ 2 ตำแหน่งเมื่อมีการประกาศและตัดสินรอบคัดเลือกที่เหลือแล้ว
ผู้ชนะการแข่งขันปัญจกีฬาสมัยใหม่เวิลด์คัพ 2019 รอบชิงชนะเลิศจะมอบโควต้าให้ 1 ที่นั่ง การแข่งขันชิงแชมป์ภาคพื้นทวีปกำหนดโควต้า 20 ตำแหน่ง ได้แก่ 1 ที่นั่งจากแอฟริกาและโอเชียเนีย, 5 ที่นั่งจากเอเชีย, 8 ที่นั่งจากยุโรป และ 5 ที่นั่งจากทวีปอเมริกาด้วยโควต้าสูงสุดหนึ่งนั่งต่อคณะกรรมการโอลิมปิกแห่งชาติ (ผู้ชนะสองคนจากนอร์เซกาและอเมริกาใต้ และอันดับสูงสุดจากการจัดอันดับในแพนอเมริกันเกมส์ 2023)
3 โควต้าถูกสงวนไว้สำหรับนักกีฬาที่มีอันดับสูงสุดในแต่ละการแข่งขันจากปัญจกีฬาสมัยใหม่ชิงแชมป์โลก ปี 2023 และ 2024 ส่วนที่เหลืออีก 6 คนจะได้รับโควต้าตามการจัดอันดับโลกของปัญจกีฬาสมัยใหม่ เว้นแต่จะมีการเรียกการจัดสรรโควต้าสำหรับทีมที่ไม่ได้รับโควต้าก่อนถึงกำหนด

**สรุปผลการคัดเลือก**

**ชาย**

**อ้างอิง**
ป
กีฬาขี่ม้าในโอลิมปิกฤดูร้อน 2024 – รอบคัดเลือก

กีฬาขี่ม้าในโอลิมปิกฤดูร้อน 2024 – รอบคัดเลือก การแข่งขันครั้งนี้เพื่อคัดเลือกโควตา 200 ที่นั่งสำหรับการแข่งขันกีฬาขี่ม้าในโอลิมปิกฤดูร้อน 2024 แบ่งออกเป็นสามสาขา (กระโดดข้ามเครื่องกีดขวาง 75 ตำแหน่ง, อีเว้นติ้ง 65 ตำแหน่งและศิลปะบังคับม้า 60 ตำแหน่ง) ทีมในแต่ละสาขาประกอบด้วยม้าและนักขี่ม้า 3 คู่ ประเทศใด ๆ ที่ผ่านคัดเลือกทีม (กระโดดข้ามเครื่องกีดขวาง 20 , อีเว้นติ้ง 16 ทีมและศิลปะบังคับม้า 15 ทีม) ก็จะได้รับโควต้า 3 ตำแหน่งในการแข่งขันรายบุคคลสำหรับสาขานั้น ประเทศที่ไม่ผ่านการคัดเลือกประเภททีม สามารถได้รับโควต้าประเภทบุคคลในการแข่งขันศิลปะบังคับม้าและกระโดดข้ามเครื่องกีดขวาง จะได้รับโควต้า 1 ตำแหน่ง ได้จำนวนสูงสุด 2 ตำแหน่งในอีเว้นติ้ง รวมทั้งหมด 15 ตำแหน่งในกศิลปะบังคับม้าและกระโดดข้ามเครื่องกีดขวาง และ 17 ตำแหน่งอีเว้นติ้ง ระเภททีมจะคัดเลือกจากการแข่งขันเฉพาะ (การแข่งขันขี่ม้าโลกและการแข่งขันระดับทวีป) ในขณะที่ประเภทบุคคลคัดเลือกจากการจัดอันดับ ประเทศฝรั่งเศสประเทศเจ้าภาพ ผ่านการคัดเลือกประเภททีมในแต่ละสาขาโดยอัตโนมัติ

**สรุปผลการคัดเลือก**

**อ้างอิง**
ข
ประเทศเบลเยียมในโอลิมปิกฤดูร้อน 2024

ประเทศเบลเยียม มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวเบลเยียมได้เข้าร่วมการแข่งขันกีฬาโอลิมปิกฤดูร้อนทุกครั้งในยุคปัจจุบัน ยกเว้นการแข่งขันที่เซนต์หลุยส์ 1904

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ขี่ม้า**
นักกีฬาขี่ม้าเบลเยียมผ่านเข้ารอบทั้งทีมจากชนะเลิศการแข่งขันกระโดดข้ามสิ่งกีดขวางในการแข่งขัน จัมปิงเนชันคัพ 2022 ที่ บาร์เซโลนา, ประเทศสเปน

**กระโดดข้ามสิ่งกีดขวาง**

**อ้างอิง**
เบลเยียม
2024
จีนไทเปในโอลิมปิกฤดูร้อน 2024

จีนไทเป มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 "จีนไทเป" เป็นชื่อที่กำหนดโดยไต้หวันเพื่อเข้าร่วมในองค์กรระหว่างประเทศบางแห่งและการแข่งขันกีฬาเกือบทั้งหมด รวมทั้งการแข่งขันกีฬาโอลิมปิก ทั้งชื่อสามัญ "ไต้หวัน" และชื่อทางการ "สาธารณรัฐจีน" จะไม่ถูกนำมาใช้เป็นหลักเนื่องจากการคัดค้านจากสาธารณรัฐประชาชนจีน นอกจากนี้ยังจะเป็นการแข่งขันกีฬาโอลิมปิกฤดูร้อนครั้งที่ 11 ติดต่อกันของประเทศอีกด้วย

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ยิงปืน**
ผลการแข่งขันดังนี้

**อ้างอิง**
หมวดหมู่:ชาติในโอลิมปิกฤดูร้อน 2024
2024
ประเทศอินเดียในโอลิมปิกฤดูร้อน 2024

ประเทศอินเดีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวอินเดียได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1920 ถึงแม้ว่าพวกเขาจะเปิดตัวอย่างเป็นทางการในปารีส 1900 ก็ตาม

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ยิงปืน**
ผลการแข่งขันดังนี้

**อ้างอิง**
อินเดีย
2024
ประเทศสโลวาเกียในโอลิมปิกฤดูร้อน 2024

ประเทศสโลวาเกีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศ หลังจากได้รับเอกราชจากอดีตเชโกสโลวาเกีย

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**ยิงปืน**
ผลการแข่งขันดังนี้

**อ้างอิง**
สโลวาเกีย
2024
การแสดงช่วงพักครึ่งในซูเปอร์โบวล์ครั้งที่ 47

การแสดงช่วงพักครึ่งในซูเปอร์โบวล์ครั้งที่ 47 (italic=yes) จัดขึ้นเมื่อวันที่ 3 กุมภาพันธ์ ค.ศ. 2013 ณ เมอร์ซีเดส-เบนซ์ ซุเปอร์โดม ในเมืองนิวออร์ลีนส์ รัฐลุยเซียนา ซึ่งเป็นส่วนหนึ่งของซูเปอร์โบวล์ครั้งที่ 47 นำแสดงโดยบียอนเซ่ และศิลปินรับเชิญพิเศษเคลลี โรว์แลนด์ และมิเชล วิลเลียมส์ จากวงเดสทินีส์ไชลด์ การแสดงช่วงพักครึ่งได้รับคำชมเชย กลายเป็นรายการที่มีคนดูมากที่สุดเป็นอันดับหกในประวัติศาสตร์ซูเปอร์โบวล์โดยรวบรวมผู้ชม 110.8 ล้านคน รองจากสถิติการบันทึกการแสดงช่วงพักครึ่งในซูเปอร์โบวล์ในปีที่แล้ว

การแสดงโดยโปรดิวเซอร์ริกกี เคิร์ชเนอร์ และกำกับการแสดงโดยฮามิช แฮมิลตัน นักวิจารณ์ดนตรีให้ความเห็นว่าบียอนเซ่ได้พิสูจน์ความสามารถของเธออีกครั้งในระหว่างการแสดงสด การแสดงและแบล็กเอาต์ที่ตามมา ทำให้เกิดการทวีตมากกว่า 299,000 ครั้งต่อนาที ทำให้เป็นช่วงเวลาที่ทวีตมากที่สุดในประวัติศาสตร์ของทวิตเตอร์ การแสดงครั้งนี้เป็นช่วงพักครึ่งแรกที่ได้รับการสนับสนุนจากเป๊ปซี่ นับตั้งแต่การแสดงครั้งล่าสุดของพรินซ์ในซูเปอร์โบวล์ครั้งที่ 44 


**การตอบรับ**
ไฟล์:Destiny Child at Super Bowl XLVII halftime show.jpg|thumb|left|บียอนเซ่ (กลาง) ร่วมกับเคลลี โรว์แลนด์ (ซ้าย) และมิเชล วิลเลียมส์ (ขวา) จากวงเดสทินีส์ไชลด์
การแสดงของบียอนเซ่ได้รับการยกย่องอย่างกว้างขวางจากนักวิจารณ์ แรนดัลล์ โรเบิร์ตส์ จากลอสแอนเจลิสไทมส์ ให้ความเห็นว่าการแสดงของบียอนเซ่ในช่วงพักครึ่งว่า "ตอกย้ำทักษะของเธอในฐานะนักแสดงสด การปิดปากใครก็ตามที่อาจสงสัยเกี่ยวกับพวกเขาหลังจากมีการเปิดเผยบางอย่าง" เดวิด รูนีย์ จากเดอะฮอลลีวูดรีพอร์ตเตอร์เขียนว่า: "สืบเนื่องมาจากมาดอนนาในปี 2012 บียอนเซ่ นำการแสดงช่วงพักครึ่งของซูเปอร์โบวล์จาก Dad Rock เพื่อโอบรับพลังของหญิงสาว" 
การจัดอันดับของนีลเซนยืนยันว่ารายการในปี 2013 มีผู้ชม 110.8 ล้านคน จึงกลายเป็นรายการพักครึ่งที่มีคนดูมากที่สุดเป็นอันดับที่ 6 ในประวัติศาสตร์ รองจากการการแสดงช่วงพักครึ่งในซูเปอร์โบวล์ครั้งที่ 46 ของมาดอนนา ซึ่งมีผู้ชม 112.5 ล้านคน การแสดงของบียอนเซ่ในการแสดงช่วงพักครึ่งซูเปอร์โบวล์ครั้งที่ 47 กลายเป็นช่วงเวลาที่มีการทวีตถึงมากที่สุดในประวัติศาสตร์ทวิตเตอร์ด้วย 268,000 ทวีตต่อนาที ในสัปดาห์ที่สิ้นสุดวันที่ 10 กุมภาพันธ์ 2013 บียอนเซ่ขายเพลงดิจิทัลดาวน์โหลด 220,000 ครั้งในสหรัฐอเมริกา ในขณะที่เดสทินีส์ไชลด์ขายได้ 60,000 ครั้ง เพิ่มขึ้น 80% และ 36% ในสัปดาห์ก่อนหน้าตามลำดับ

**รายการเพลง**
#"Run the World (Girls)" (Intro) (วินซ์ ลอมบาร์ดี พากย์เสียง "ความเป็นเลิศ")
#"Love on Top"
#"Crazy in Love"
#"End of Time"
#"Baby Boy"
#"Bootylicious" (เดสทินีส์ไชลด์)
#"Independent Women Part I" (เดสทินีส์ไชลด์)
#"Single Ladies (Put a Ring on It)"  (เดสทินีส์ไชลด์)
#"Halo"

รายการดัดแปลงจากบีบีซี


**อ้างอิง**


หมวดหมู่:การแสดงช่วงพักครึ่งในซูเปอร์โบวล์
หมวดหมู่:บียอนเซ่ โนวส์
หมวดหมู่:เดสทินีส์ไชลด์
คลองบางแก้ว (จังหวัดอ่างทองและจังหวัดพระนครศรีอยุธยา)

คลองบางแก้ว เป็นคลองที่แยกจากแม่น้ำเจ้าพระยาในตำบลบางแก้ว จังหวัดอ่างทอง ไหลไปทางทิศตะวันออกเฉียงใต้ ผ่านตำบลบ้านอิฐ ตำบลบ้านรี เข้าเขตจังหวัดพระนครศรีอยุธยา ผ่านตำบลบ้านนา ตำบลบ้านขวาง ตำบลท่าตอ ตำบลบ้านใหม่ อำเภอมหาราช ไหลไปบรรจบกับแม่น้ำลพบุรีที่ตำบลหัวไผ่ อำเภอมหาราช คลองบางแก้วมีความยาวประมาณ 15 กิโลเมตร
เดิมทีคลองบางแก้วเป็นแม่น้ำเจ้าพระยาสายเดิม ในรัชกาลสมัยสมเด็จพระเจ้าท้ายสระ เมื่อมีการขุดคลองหน้าศาลากลางจังหวัดอ่างทองไปทางอำเภอป่าโมก แม่น้ำตอนนี้จึงตื้นเขิน จนเมื่อ พ.ศ. 2356 พระบาทสมเด็จพระพุทธเลิศหล้านภาลัยโปรดให้เจ้าพระยาอภัยภูธรที่สมุหนายกเป็นแม่กองปิดทำนบกั้นน้ำที่เมืองอ่างทอง เพื่อให้สายน้ำไหลตลอดคลองบางแก้ว แต่ไม่สำเร็จ ทำนบพังทลายเนื่องจากทานกระแสน้ำไม่ไหว (ภายหลังจึงย้ายเมืองอ่างทองไปตั้งที่ปากคลองบางแก้ว)
แหล่งน้ำจากแม่น้ำเจ้าพระยาบริเวณปากคลองบางแก้วที่ตำบลบางแก้ว เป็นแหล่งน้ำที่มีความสำคัญในสมัยกรุงรัตนโกสินทร์ตั้งแต่รัชกาลที่ 1 ถึง รัชกาลที่ 4 และรัชสมัยรัชกาลที่ 9 ได้ใช้น้ำจากแม่น้ำสำคัญในประเทศ 5 สาย ซึ่งแหล่งน้ำจากแม่น้ำเจ้าพระยาบริเวณปากคลองบางแก้ว ตำบลบางแก้ว เป็นหนึ่งในแหล่งน้ำที่ใช้ทำพิธีเสกน้ำสำหรับถวายเป็นน้ำอภิเษกและน้ำสรงมูรธาภิเษกในพระราชพิธีเสด็จขึ้นเถลิงถวัลย์ราชสมบัติบรมราชาภิเษกและใช้น้ำจากแม่น้ำเจ้าพระยาตักที่กลางแม่น้ำเจ้าพระยาปากคลองบางแก้ว ตำบลบางแก้ว มาประกอบพิธีเสกน้ำ

**อ้างอิง**
บางแก้ว
บางแก้ว
หมวดหมู่:อำเภอมหาราช
หมวดหมู่:อำเภอเมืองอ่างทอง
สถานีย่อย:วิทยุสมัครเล่น/เดือนนี้ในอดีต/พฤษภาคม

=== พฤษภาคม**
 2562- 3 - 5 พฤษภาคม – กองทัพเรือและสมาคมวิทยุสมัครเล่นแห่งประเทศไทย ออกอากาศสัญญาณเรียกขานพิเศษ HS10KING/mm เพื่อเฉลิมฉลองการพระราชพิธีบรมราชาภิเษก พุทธศักราช 2562 จากเรือหลวงจักรีนฤเบศร กลางอ่าวไทย
 2558- 22 พฤษภาคม – กสทช. ออกประกาศยกเลิกสัญญาณเรียกขานของพนักงานวิทยุสมัครเล่นในกรณีหมดอายุเกินกว่า 2 ปี
สถานีย่อย:วิทยุสมัครเล่น/เดือนนี้ในอดีต/เมษายน

=== เมษายน**
 2562- 5 เมษายน – สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระราชทานสัญญาณเรียกขาน HS10A เป็นสัญญาณประจำพระองค์ในกิจการวิทยุสมัครเล่น
 2468- 18 เมษายน – ตรงกับวันวิทยุสมัครเล่นโลก (World Amateur Radio Day) เกิดจากนักวิทยุสมัครเล่นจาก 25 ประเทศ จากทวีปอเมริกาเหนือ อเมริกาใต้ เอเชีย และยุโรป ร่วมกันร่างธรรมนูญองค์กรขึ้น ณ กรุงปารีสในวันที่ 17 เมษายน และให้สัตยาบันร่วมกันในวันที่ 18 เมษายน ซึ่งเป็นจุดเริ่มต้นของสหภาพวิทยุสมัครเล่นระหว่างประเทศ หรือ International Amateur Radio Union (IARU)